Slika na kojoj se prikazuje simbol, emblem, crveno, logotip

Opis je automatski generiran

VLADA REPUBLIKE HRVATSKE

Zagreb, 17. rujna 2024.

**PREDLAGATELJ:** Ministarstvo gospodarstva

**PREDMET:** Verifikacija odgovora na zastupničko pitanje Sandre Benčić, u vezi s Odlukom o davanju suglasnosti Centru za restrukturiranje i prodaju za sudjelovanje u dokapitalizaciji društva Petrokemija d.d., tvornica gnojiva, od 29. veljače 2024.

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

1

PRIJEDLOG

KLASA:

URBROJ:

Zagreb,

**PREDSJEDNIKU HRVATSKOGA SABORA**

PREDMET: Zastupničko pitanje Sandre Benčić, u vezi s Odlukom o davanju suglasnosti Centru za restrukturiranje i prodaju za sudjelovanje u dokapitalizaciji društva Petrokemija d.d., tvornica gnojiva, od 29. veljače 2024. - odgovor Vlade

Zastupnica u Hrvatskome saboru, Sandra Benčić, postavila je, sukladno s člankom 140. Poslovnika Hrvatskoga sabora („Narodne novine“, br. 81/13., 113/16., 69/17., 29/18., 53/20., 119/20. - Odluka Ustavnog suda Republike Hrvatske, 123/20. i 86/23. - Odluka Ustavnog suda Republike Hrvatske), zastupničko pitanje u vezi s Odlukom o davanju suglasnosti Centru za restrukturiranje i prodaju za sudjelovanje u dokapitalizaciji društva Petrokemija d.d., tvornica gnojiva, od 29. veljače 2024.

Na navedeno zastupničko pitanje Vlada Republike Hrvatske daje sljedeći odgovor:

Vlada Republike Hrvatske je na sjednici održanoj 6. travnja 2023. donijela Odluku o davanju suglasnosti za sklapanje Dodatka I. Ugovora o dokapitalizaciji i restrukturiranju društva Petrokemija d.d., tvornica gnojiva i Odluku o davanju suglasnosti za sklapanje Ugovora o prijenosu Ugovora o dokapitalizaciji i restrukturiranju društva Petrokemija d.d., tvornica gnojiva. Učinjeni su svi potrebni preduvjeti za ulazak novog strateškog partnera u Društvo i daljnji nastavak poslovanja.

Tijekom 2023. godine, na temu osiguranja dodatnih sredstava za modernizaciju pogona, nastavljeni su razgovori s predstavnicima grupacije Yildirim koji su preuzeli udjele u društvu Petrokemija d.d. u ranijem vlasništvu INA d.d. i PRVO PLINARSKO DRUŠTVO d.o.o.

U namjeri da financijski stabilizira Društvo te poveća postojeći udjel, Uprava Društva je sazvala održavanje Skupštine, s ciljem donošenja Odluke o povećanju temeljnog kapitala ulozima u novcu izdavanjem dionica. Slijedom navedenog, Vlada Republike Hrvatske je na sjednici, održanoj 29. veljače 2024., donijela Odluku o davanju suglasnosti Centru za restrukturiranje i prodaju za sudjelovanje u dokapitalizaciji društva Petrokemija d.d., tvornica gnojiva, za povećanje temeljnog kapitala ulozima u novcu.

U odnosu na drugi dio pitanja ističemo da Ministarstvo gospodarstva još uvijek razmatra određene postupke unutar predmetnog procesa, a sve u cilju kako bi se osigurala dugoročna suradnja na partnerskim osnovama.

Eventualno potrebna dodatna obrazloženja u vezi s pitanjem zastupnice dat će ministar gospodarstva Ante Šušnjar.

PREDSJEDNIK

mr. sc. Andrej Plenković